Ukrainada YTH oqibatida 6 kishi halok bo‘ldi

23-may, chorshanba kuni ertalab Ukrainaning Lvov viloyatidagi Kiyev-Chop yo‘lida yuk mashinasi va mikroavtobus to‘qnashib ketdi. Bu haqda “Korrespondent.net” xabar berdi.

Dastlabki ma’lumotlarga qaraganda, yo‘l-transport hodisasi oqibatida 6 kishi halok bo‘lgan.
Halokat Chuchmani qishlog‘ida sodir bo‘lgan.
Voqea joyida politsiya ish olib bormoqda. Tafsilotlar aniqlashtirilishi kutilmoqda.
Avvalroq Vengriyada mikroavtobus va yuk mashinasining to‘qnashuvi oqibatida to‘qqiz kishining halok bo‘lgani xabar qilingan edi.